સામાન્યતઃ કચ્છમાં ડિસેમ્બરના પ્રારંભથી ટાઢોડું ઘર કરવાનું શરૃ કરી દે છે અને છેવાડાનાં નલિયા પંથક ઉપરાંત જિલ્લામથક ભુજમાં કચ્છીમાડુઓને કડકડતી ઠંડીનો અનુભવ કરવા મળતો હોય છે, પરંતુ ચાલુ વર્ષે ડિસેમ્બરનાં છેક ત્રણ સપ્તાહ વીતી ગયા બાદ હવે નલિયામાં લઘુતમ તાપમાનનો પારો છેલ્લા બે-ત્રણ દિવસથી સતત નીચે ઉતરતાં શિયાળાની કાતિલ ઠંડીનું ધીમા પગલે આગમન શરૃ થયું હોવાનો અહેસાસ થયો છે.